Star Trek: Süvakosmos 9

"Star Trek: Süvakosmos 9" on aastatel 1993 – 1999 valminud Ameerika Ühendriikide ulmeline telesari. "Süvakosmos 9" on järjekorras kolmas "Star Treki" telesari ja esimene neist, mida ei tootnud Gene Roddenberry.

Erinevalt eelnevatest "Star Treki" telesarjadest ja linateostest ei kätkenud "Süvakosoms 9" endas otseselt reisimist, millele pealkiri "Star Trek" (tähereis) viitab, vaid tegevustik leidis aset orbiitjaama pardal. Teise muudatusena on "Süvakosmos 9" jagude tegevustik seotud.

Lisaks tegelastele Maalt ja Tähelaevastikust esitles "Süvakosmos 9" ka tegelaskujusid, kes ei olnud Tähelaevastiku ohvitserid, vaid olid eraisikud või kuulusid teiste rasside organisatsioonidesse. Lisaks eelmistest sarjadest tuntud rassidele esines "Süvakosmos 9-s" ka ainult sellele sarjale omaseid rasse nagu näiteks cardassid, bajoraanid, jem'hadaar ja kujumuutjad.

Põhiosatäitjad
 Avery Brooks – Benjamin Sisko (baasi tegevjuht-kapten)
 Rene Auberjonois – Odo (turvapealik)
 Nicole de Boer – Ezri Dax (nõunik-psühholoog, 1998–1999)
 Michael Dorn – Worf (kosmosetaktika nõunik, 1995–1999)
 Terry Farrell – Jadzia Dax (nõunik, 1993–1998)
 Cirroc Lofton – Jake Sisko (eraisik)
 Colm Meaney – Miles O'Brien (peamehaanik)
 Armin Shimerman – Quark (baarimees)
 Alexander Siddig – Julian Bashir (arst)
 Nana Visitor – Kira Nerys (operatsioonide juht)

Välislingid 

 Ametlik veebileht
 
 

Star Trek
Ameerika Ühendriikide draamasarjad
Ulmesarjad